Document ID: 31984R2813

*****
ΚΑΝΟΝΙΣΜΟΣ (ΕΟΚ) αριθ. 2813/84 ΤΗΣ ΕΠΙΤΡΟΠΗΣ
της 4ης Οκτωβρίου 1984
για τροποποίηση του κανονισμού (ΕΟΚ) αριθ. 525/82 όσον αφορά την εξαγωγή ελαιολάδου στην Πολωνία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί καθορισμού κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2260/84 (2), και ιδίως το άρθρο 11 παράγραφος 8 και το άρθρο 20 παράγραφος 3,
Εκτιμώντας:
ότι ο κανονισμός (ΕΟΚ) αριθ. 525/82 της Επιτροπής (3), για λόγους καλύτερης διαχείρισης, έχει παρεκκλίνει από τον κανονισμό (ΕΟΚ) αριθ. 3172/80 (4), όπως τροποποιήθηκε τελευταία από τον κανονισμό (ΕΟΚ) αριθ. 1975/84 (5), αποκλείοντας την έκδοση του πιστοποιητικού, που αναφέρεται στο άρθρο 15 του κανονισμού (ΕΟΚ) αριθ. 3172/80, σε περίπτωση εξαγωγής του ελαιολάδου, της διακρίσεως 15.07 Α ΙΙ β) του Κοινού Δασμολογίου, προς την Πολωνία· ότι, για τον ίδιο λόγο, πρέπει να λαμβάνεται υπόψη η ειδική κατάσταση των σχετικών προϊόντων για τα οποία έγινε προκαθορισμός της επιστροφής πριν από την έναρξη ισχύος του κανονισμού (ΕΟΚ) αριθ. 525/82·
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΟΚ) αριθ. 525/82, προστίθεται το ακόλουθο εδάφιο:
«Εντούτοις, οι διατάξεις του άρθρου 2 δεν εφαρμόζονται στα προϊόντα για τα οποία προσκομίζεται η απόδειξη ότι έγινε προκαθορισμός της επιστροφής πριν από την έναρξη ισχύος του παρόντος κανονισμού.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 9 Μαρτίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Οκτωβρίου 1984.

Labels: 3
17